ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สย. 45/2549เรื่อง การจัดสรรกระแสรายรับตามโครงการแปลงสินทรัพย์เป็นหลักทรัพย์ และการรายงานการโอนสินทรัพย์และผลประโยชน์คงเหลือของนิติบุคคลเฉพาะกิจ อาศัยอํานาจตามความในข้อ 70(3) และข้อ 72 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กย. 31/2549 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 15 พฤศจิกายน พ.ศ. 2549 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ประกาศนี้ให้มีผลใช้บังคับตั้งแต่วันที่ 1 มกราคม พ.ศ.2550 เป็นต้นไปข้อ ๒ 1. ในประกาศนี้2. "การจัดสรรกระแสรายรับ" หมายความว่า การจัดสรรรายได้ของนิติบุคคลเฉพาะกิจที่เกิดจากการรับโอนสินทรัพย์ที่เป็นสิทธิเรียกร้อง เพื่อการชําระคืนเงินต้นและดอกเบี้ย รวมถึงค่าใช้จ่ายอื่น ๆ ที่เกี่ยวข้องกับโครงการ3. "รายได้" หมายความว่า รายได้ตามงบกําไรขาดทุน ซึ่งรวมถึง รายได้จากเงินลงทุนในลูกหนี้ ดอกเบี้ยจากเงินลงทุนในสิทธิเรียกร้องในลูกหนี้ หรือค่าเช่ารับ4. "ค่าใช้จ่าย" หมายความว่า ค่าใช้จ่ายตามงบกําไรขาดทุน ซึ่งรวมถึง ดอกเบี้ยจ่าย ค่าเช่าจ่าย ต้นทุนในการดําเนินงาน หรือเงินสํารองค่าเผื่อหนี้สูญหรือหนี้สงสัยจะสูญตามที่กฎหมายกําหนดหมวด ๑ การจัดสรรกระแสรายรับตามโครงการ แปลงสินทรัพย์เป็นหลักทรัพย์ ข้อ ๓ ห้นิติบุคคลเฉพาะกิจที่ได้รับยกเว้นภาษีเงินได้นิติบุคคล รายงานการจัดสรรกระแสรายรับ ต่อสํานักงานภายในสามเดือนนับแต่วันสิ้นสุดรอบระยะเวลาบัญชีข้อ ๔ การจัดสรรกระแสรายรับของนิติบุคคลเฉพาะกิจ จะต้องไม่ต่ํากว่าร้อยละเจ็ดสิบของรายได้เฉลี่ยตลอดอายุโครงการ และต้องไม่ต่ํากว่าร้อยละหกสิบของรายได้ในแต่ละปีบัญชีข้อ ๕ ในกรณีมีเหตุจําเป็นทําให้นิติบุคคลฉพาะกิจ ไม่สามารถจัดสรรกระแสรายรับในแต่ละปีบัญชี ให้เป็นไปตามอัตราที่กําหนดไว้ในข้อ ๔ ให้นิติบุคคลเฉพาะกิจนั้น ยื่นขอผ่อนผันอัตราการจัดสรรกระแสรารับต่อสํานักงานก่อนวันครบกําหนดเวลาที่ต้องรายงานการจัดสรรกระแสรายรับตามข้อ 3 โดยต้องแสดงเหตุผลและความจําเป็นในการขอผ่อนผัน และในกรณีที่สํานักงานเห็นว่ามีเหตุจําเป็นและสมควร สํานักงานอาจผ่อนผันอัตราการจัดสรรกระแสรายรับงกล่าว โดยอาจกําหนดเงื่อนไขให้ผู้ด้รับการผ่อนผันต้องปฏิบัติด้วยก็ได้หมวด ๒ รายงานการโอนสินทรัพย์และผลประโยชน์คงเหลือ ภายหลังการสิ้นสุดสถานะของนิติบุคคลเฉพาะกิจ ข้อ ๖ ภายหลังการสิ้นสุดสถานะของนิติบุคคลเฉพาะกิจที่ได้รับยกเว้นภาษีเงินได้นิติบุคคล ให้บุคคลดังกล่าวรายงานการโอนสินทรัพย์และผลประโยชน์คงเหลือให้แก่ผู้เสนอโครงการต่อสํานักงานภายในสามสิบวันนับแต่วันสิ้นสุดสถานะของนิติบุคคลเฉพาะกิจ โดยแสดงรายละเอียดดังต่อไปนี้1. (1) วันสิ้นสุดสถานะของนิติบุคคลเฉพาะกิจ2. (2) วันที่โอนสินทรัพย์และผลประโยชน์คงเหลือให้แก่ผู้เสนอโครงการ3. (3) รายละเอียดของสินทรัพย์และผลประโยชน์ที่โอน โดยระบุมูลค่าทางบัญชีของสินทรัพย์ จํานวนลูกหนี้ และมูลค่าทางบัญชีของผลประโยชน์ในกรณีที่บุคคลตามวรรคหนึ่งไม่อาจโอนสินทรัพย์และผลประโยชน์คงเหลือให้แก่ผู้เสนอโครงการภายในกําหนดเวลาตามวรรคหนึ่ง ให้เพิ่มรายละเอียดดังต่อไปนี้ไว้ในรายงานด้วย (1) รายละเอียดของสินทรัพย์และผลประโยชน์คงเหลือที่ยังมิได้โอน โดยระบุมูลค่าทางบัญชีของสินทรัพย์ จํานวนลูกหนี้ และมูลค่าทางบัญชีของผลประโยชน์ (2) เหตุผลและความจําเป็นที่ทําให้ไม่สามารถโอนสินทรัพย์และผลประโยชน์ดังกล่าวให้แก่ผู้เสนอโครงการได้(3) แผนการดําเนินการกับสินทรัพย์และผลประโยชน์คงเหลือที่ยังมิได้โอนให้แก่ผู้เสนอโครงการ และระยะเวลาที่คาดว่าจะโอนได้ทั้งหมด รายงานตามข้อนี้ ให้ยื่นต่อกรมสรรพากรภายในกําหนดเวลาเดียวกันด้วยข้อ ๗ ในกรณีมีเหตุจําเป็นทําให้บุคคลตามข้อ 6 ไม่สามารถโอนสินทรัพย์และผลประโยชน์คงเหลือให้แก่ผู้เสนอโครงการภายในกําหนดเวลา ให้บุคคลนั้นยื่นคําขอผ่อนผันกําหนดเวลาการโอนดังกล่าวต่อสํานักงานก่อนวันครบกําหนด โดยต้องแสดงให้ชัดเจนถึงเหตุผลและความจําเป็นในการขอผ่อนผัน แผนการดําเนินการกับสินทรัพย์และผลประโยชน์คงเหลือที่ยังมิได้โอนให้แก่ผู้เสนอโครงการ รวมทั้งระยะเวลาที่คาดว่าจะโอนได้ทั้งหมด และในกรณีที่สํานักงานเห็นว่ามีเหตุอันจําเป็นและสมควร สํานักงานอาจผ่อนผันกําหนดเวลาการโอนดังกล่าวโดยอาจกําหนดเงื่อนไขให้ผู้ได้รับการผ่อนผันต้องปฏิบัติด้วยก็ได้ผู้มีอํานาจลงนาม - ประกาศ ณ วันที่ 20 ธันวาคม พ.ศ. 2549 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์